તમે સંબંધમાં એક ભૂલ કરી ચૂક્યાં છો. આ ભૂલ એ હતી કે તમે સામેના પાત્રને ઓળખી ન શક્યા. તમે પ્રેમમાં એવા તો અંધ થઇ ગયા કે જાણી જોઇને પણ બધું જ નજરઅંદાજ કરતા ગયા. તેનું પરિણામ એ આવ્યું કે વર્ષો બાદ સંબંધોની જે સચ્ચાઈ સામે આવી તે સહ્ય ન હતી. આ ભૂલ બાદ તમારી જાતને થોડો સમય આપો. આ સમયમાં સ્વાભાવિક છે કે તૂટેલા હૃદયને કોઈ ભાવનાત્મક સપોર્ટની જરૂર રહે છે. આ સમયમાં ભાવનાત્મક સપોર્ટ માટે ફાંફાં મારીને ફરી કોઇ ફેક રિલેશનશિપ સાથે ન જોડાઈ જાવ તેનું ખાસ ધ્યાન રાખવું. આ સમયમાં તમે અન્ય સહારે નહીં પરંતુ તમારા મનોબળે જ બહર આવશો તો તમારૂ એક અલગ જ વ્યક્તિત્વ વિકસિત થશે તે તમારા ભવિષ્ય માટે પણ ખૂબ જ સારૂ રહે રહેશે.